**VALTUUSTOALOITE**
VOISIKO AINAKIN YLÄKOULULAISILLA KOULUPÄIVIEN MYÖHEMPI ALOITTAMINEN AUTTAA JAKSAMISEEN SEKÄ OPPIMISTULOKSIIN?
Forssan kaupungissa tehtiin päätös peruskoululaisten työpäivän aloittamisesta jatkossa aikaisintaan klo 9.00. Tehty päätös on heillä myös jo myös toiminnassa. Ymmärryksemme mukaan sekä opettajien että oppilaiden kokemukset ovat hyvin myönteisiä tähän muutokseen.

-Koulun myöhäisempi aloitusaika auttaa pidentämään unta jonkin verran, ja sillä on myönteisiä vaikutuksia nuorten jaksamiseen, sanoo professori ja unitutkija **Anu-Katriina Pesonen** Helsingin yliopistosta (yle.fi 15.10.24). Vireystila on nuorilla ilmeisen parempi ja ymmärtääksemme koulusta myöhästymiseenkin myöhäisemmällä aloitusajalla olisi myönteistä vaikutusta.

Koulupäivän aikataulutuksen tulee lähteä oppimiseen liittyvistä tarpeista. Esitämme, että ainakin yläkoululaisten koulupäivän myöhemmän aloittamisen merkitys ja mahdollisuudet tutkitaan kaupungissamme.

Riihimäellä 11.11.2024
Riihimäen Kristillisdemokraattien valtuustoryhmä